Hurdal

Hurdal er en kommune på Øvre Romerike i Akershus fylke. Den grenser i nord til Vestre Toten og Østre Toten i Innlandet fylke, i øst mot Eidsvoll, i sør mot Nannestad og i vest mot Gran.

 Geografi 
 Topografi 
I Hurdal finnes 8 av de 10 høyeste toppene i Akershus. Fjellsjøkampen (812,48 moh.) er den høyeste toppen i Hurdal og i Akershus.

 Innsjøer i Hurdal 
Hurdalssjøen er kommunens største innsjø og såvel kommunesenteret som en stor del av gårdsbebyggelsen ligger ved denne sjøen. Den ligger 175 moh., største dyp er 59 m. 13 fiskearter lever i sjøen. Gjedde er en dominerende art.

 Klima 
Hurdal har innlandsklima med kalde vintrer og varme somre.

 Normaler for Hurdal-Brustad (200 moh.)eklima.no   Jan Feb Mar Apr Mai Jun Jul Aug Sep Okt Nov Des År Temperaturnormal (°C) −7,5 −7,0 −2,5 2,5 9,4 14,1 15,2 13,9 9,4 4,9 −1,5 −6,0 3,7 Nedbør (mm) 56 45 49 47 60 77  83 90 95  95 84 64 845

 Naturvern 
Fjellsjøkampen naturreservat ligger nordligst i kommunen og strekker seg inn i Østre Toten i Innlandet.

 Politikk 

Se også utfyllende artikkel: Kommunestyrevalg i Hurdal.

 Kommunestyrevalget 2023 

 Samfunn 
I Hurdal, på Gjøding gård (tidligere Hurdal prestegård), finnes Hurdalsjøen Økologiske Landsby BA.

Hurdal Verk folkehøgskole ligger der det gamle Hurdal glassverk lå.

Normisjons misjonsskole Gå Ut Senteret lå tidligere i Hurdal, sørøst for kommunesenteret.

Næringsliv
Hurdal er en kommune der skogdrift ved siden av jordbruk har vært viktigste næring. I dag er lønnsarbeid utenfor kommunen viktigst, og Hurdal nyter godt av kort vei til Gardermoen og de ringvirkninger hovedflyplassen har for næringslivet på Øvre Romerike.

Historie
 Kulturminner 

Av de ca. 120 fornminnene som finnes i Hurdal er det fangstgroper det finnes flest av. I tillegg er det gjort funn av økser fra steinalderen, blant annet en skafthullsøks ved Bjørnstad. Det er også gjort funn av pilespisser og øks fra jernalderen.
Hurdal Glassverk
Hurdal glassverk er et kulturminne av nyere tid og ble oppført med bakgrunn i Christian VI's planer fra 1739 om å gjøre Norge til et velstående land. Lokaliseringsfaktoren for glassproduksjon på denne tiden var skog. Glassverket lever videre i form av lokale stedsnavn i kommunen. I dag ligger Hurdal Verk folkehøgskole der det gamle glassverket lå.

Utredet kommunesammenslåing
Kommunen utredet sammenslåing med Ullensaker, selv om de to kommunene ikke har felles grense.Hurdal og Ullensaker snakker om sammenslåing Romerikes Blad, lest 6. mai 2016
 Regjeringsforhandlinger 
Etter stortingsvalget 2021 forhandlet Arbeiderpartiet og Senterpartiet om en politisk plattform for Jonas Gahr Støres regjering på Hurdalsjøen hotell i Hurdal, og de presenterte den som Hurdalsplattformen 13. oktober 2021.

 Galleri 


 Referanser 

 Eksterne lenker 


  Kommunefakta Hudal - Statistisk sentralbyrå
  Hurdal informasjonsportal
  Hurdal som turområde - fra Skiforeningens Markadatabase